open-index/open-wikipedia-markdown huggingface dataset:
Vladimir Petroff Steyn

**Vladimir Petroff Steyn** (gebore 14 April 1913) was die sekretaris van verdediging en voorsitter van Satoer. Hy is op 14 April 1913 in Richmond, Kaapprovinsie, gebore. Hy was die vierde kind van William Herbert (Willie) Steyn en Aletta Johanna (geb. Van Zyl) Steyn.

Hy is in 1941 getroud met Augusta Millicent Clark. Uit die huwelik is drie kinders gebore: Petrovna Millicent (geb. 24 Desember 1943), Helga (geb. 19 Augustus 1947 en Vladimir Van Zyl (geb. 27 September 1951). Nadat V.P. (soos hy ook genoem is) Steyn in Calvinia gematrikuleer het, het hy aan die Universiteit van Stellenbosch gegradueer, waar sy broer, Izak Van Zyl Steyn, professor in regte was. Hy het ’n loopbaan in die staatsdiens in die departement volkswelsyn begin. V.P. Steyn het bekend geword toe hy as sekretaris van die departement verdediging kontrakte onderteken het vir die aankoop van militêre vliegtuie, waaronder Mirage vegvliegtuie en Alouette helikopters. Hierdie pos is afgeskaf nadat hy gevalle van korrupsie binne staatsdiens- en regeringskringe bekendgemaak het. Hy is daarna aangestel as sekretaris van toerisme en voorsitter van Satoer.

Vladimir Steyn se uitsonderlike voorname is te danke aan die waaghalsige ontsnapping van sy pa tydens die Anglo-Boereoorlog. Willie Steyn en vier makkers het in die hawe van Ceylon van ’n Britse skip ontsnap en op ’n Russiese Vlootskip skuiling gevind. Hy het later sy jongste seun genoem na die Russiese offisier wat hom uit die see gered het. Hierdie verhaal is in drie boeke beskryf: *Terug na kommando*, *Die vyf swemmers* (Johan Barnard) en *Die groot Boere-ontsnapping*.

Vladimir Steyn was ’n bekende grootwildjagter en kenner van vuurwapens. Hy is in November 1991 oorlede en in Franschhoek begrawe.

## Verwysings
Bahrein Internasionale Renbaan

Die **Bahrein Internasionale Renbaan** (Arabies: حلبة البحرين الدولية) is 'n motorsportplek wat in 2004 geopen is en waar die jaarlikse Bahreinse Grand Prix plaasvind.

Die 2004 Bahreinse Grand Prix was die eerste Formule Eenren wat in die Midde-Ooste plaasgevind het. Sedert 2006 het Australiese V8 Supermotors elke jaar hier gejaag, in 'n byeenkoms wat as die "Desert 400" bekend gestaan het. Die V8 Supermotors het egter nie vir die 2011 seisoen teruggekeer nie. 24-uur uithourenne en versnelrenne vind ook hier plaas. Die baan beskik oor 'n FIA Graad 1-lisensie.

senter|330px

## Uitdaging 
Soos alle nuwer bane (Maleisië, China en Turkye), is die baan in Sakhir ongeveer 30 km vanaf die poorte van Manama deur die Duitse argitek Hermann Tilke ontwerp.

Die besondere uitdaging van Bahrein is dat die wedren in die woestyn plaasvind. Benewens die soms drukkende hitte, het die motors ook groot probleme met klein sand- en stofdeeltjies in die transmissie-, enjin- en koelinlaat, of op die remkussings, wat kan lei tot die faal van hierdie komponente. 

## Verwysings
Steppewisent

Die **steppewisent** of **steppebison** is ’n uitgestorwe spesie van die bison wat in die Kwartêr dwarsoor Europa, Sentraal-Asië, die Beringlandbrug en Noord-Amerika op die steppe voorgekom het. 

## Evolusie 
[duimnael|links|’n Grottekening in Altamira, [Spanje.]]
Dit het vermoedelik iewers in Suid-Asië ontstaan. Dit het in die vroeë Holoseen uitgesterf en is in Europa deur die moderne wisent vervang en in Amerika deur verskeie daaropvolgende spesies (eers *Bison latifrons* en later *Bison antiquus*) en eindelik die moderne bison.

Die steppewisent was hoër as 2&nbsp;meter by sy skouers en het soos die moderne spesies gelyk wat tot 900&nbsp;kg kan weeg. Die horings was sowat ’n halwe meter lank en die punte van die twee horings ’n meter uitmekaar.

## Ontdekkings 
Die steppewisent het in grottekeninge voorgekom, veral in die Altamira-grot en Lascaux.

**Blue Babe** is die mummie van ’n 36&nbsp;000 jaar oue mannetjie wat in Julie 1979 in Fairbanks, Alaska, ontdek is. In 2011 is ’n 9&nbsp;300 jaar oue mummie in Joekagir in Siberië ontdek.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Wolhaarrenoster

Die **wolhaarrenoster** (*Coelodonta antiquitatis*) is ’n uitgestorwe renoster wat in die Pleistoseen algemeen in Europa en Noord-Asië voorgekom en die laaste glasiale tyd oorleef het. 

## Evolusie 
duimnael|220px|links|’n Chauvet-grottekening van die wolhaarrenoster.
duimnael|270px|Die skelet van die wolhaarrenoster. 
As die laaste lid van die Pleistoseense renoster was die wolhaarrenoster goed aangepas by die omgewing. Sy stewige ledemate en dik wolpels was ideaal vir die ysvormende steppe-toendra-omgewing van dié tyd. DNS-studies wys sy naaste lewende verwant is die Sumatraanse renoster.

## Beskrywing 
Die uitwendige voorkoms van die wolhaarrenoster is bekend uit gemummifiseerde individue uit Siberië sowel as grottekeninge. ’n Volwasse dier was sowat 3 tot 3,8&nbsp;meter lank en het sowat 1&nbsp;800 tot 2&nbsp;700 kg geweeg. Die voorste horing was sowat 61&nbsp;cm lank, met ’n korter een tussen die oë. Dit het ’n dik en lang pels gehad asook klein ore, kort en dik bene en ’n bonkige lyf. 

Die vorm van die dier was net uit prehistoriese grottekeninge bekend totdat ’n ten volle bewaarde voorbeeld in Pole ontdek is. Dié volwasse wyfie is nou in die Poolse Natuurhistoriese Museum in Krakow te sien. Verskeie bevrore fossiele is ook in Siberië ontdek – die laaste een in 2007.

## Verwysings 
* Parker, Steve. *Dinosaurus: The Complete Guide to Dinosaurs*. Firefly Books Inc, 2003. Bl. 422.

## Eksterne skakels 
* Foto's van die wolhaarrenoster wat in Pole ontdek is 
* Fossiel van ’n skedel uit België 
* Fossiel van ’n skedel uit Duitsland 

*15px Hierdie artikel is vertaal uit die Engelse Wikipedia
Siklotronbeweging

**Siklotronbeweging** verwys na die sirkelvormige of spiraalvormige beweging van 'n gelaaide deeltjie (soos byvoorbeeld 'n elektron of proton) wanneer hy in 'n konstante magneetveld beweeg. Die krom pad wat die deeltjie volg is die resultaat van die Lorentz krag wat die deeltjie na die middelpunt van die sirkel toe druk. 'n Belangrike eienskap van siklotronbeweging is dat die frekwensie van omwenteling, oftewel die **siklotronfrekwensie**, nie van die deeltjie se spoed of die grootte van die sirkel afhang nie. Hierdeur word die konstruksie van partikelversnellers soos die siklotron moontlik gemaak.

## Afleiding 
In die vlak reghoekig aan die magneetveld is die Lorentz krag loodreg aan die partikel se beweging, en wys na die middelpunt van die sirkel toe. As die Lorentz krag gelykgestel word aan die sentripetale krag wat benodig word om 'n partikel in 'n sirkel te laat beweeg, dan kry mens:
:\frac{mv_\perp^2}{r} = qBv_\perp
waar *m* die partikel se massa is, *v* sy spoed loodreg aan die magneetveld, *q* sy lading, *B* die magneetveld se sterkte, en *r* die straal van die siklotronbeweging.

Die siklotronfrekwensie word dan gegee deur:
:f = \frac{q B}{2\pi m},

En die gelykstaande hoeksnelheid is:
:\omega = 2 \pi f = \frac{q B}{m},

Die partikel se beweging in die rigting parallel aan die magneetveld word glad nie geaffekteer nie en bly konstant. Partikels met 'n nie-nul spoed in hierdie rigting sal dus 'n spiraalvormige pad volg (hulle spiraal al om die magneetveldlyne), terwyl partikels wat slegs loodreg aan die magneetveld beweeg sirkelvormige paaie sal volg.

## Relatiwistiese geval 
As die spoed van die partikel baie hoog word, soos in die geval van 'n partikelversneller waar die partikelspoed baie naby aan die spoed van lig kan kom, moet relatiwistiese effekte in ag geneem word. Die hoofeffek wat hier van belang is, is dat die partikel se massa vergroot met die faktor:
: \gamma = \frac{1}{\sqrt{1-\frac{v^2}{c^2}}},
Die gelykstelling van die sentripetale krag en Lorentz krag is dan:
:\frac{\gamma mv_\perp^2}{r} = qBv_\perp
waar *m* na die rusmassa van die partikel verwys. Die siklotronfrekwensie is dan:
:\omega = 2 \pi f = \frac{q B}{\gamma m},
Sloweense Wikipedia

Die **Sloweense Wikipedia** is die Sloweense uitgawe van Wikipedia, 'n gratis aanlynensiklopedie. Dit is op 26 Februarie 2002 gestig. Die Wikipedia het tans ongeveer  artikels en is die  grootste Wikipedia. Sloweens is die algemene voertaal in Slowenië.
Georgiese Wikipedia

Die **Georgiese Wikipedia** is in November 2003 gestig en het tans ongeveer   bladsye wat as artikels gedefinieer kan word, wat dit die  grootste Wikipedia-projek maak.

## Taal 
Georgies is die amptelike taal van Georgië. Georgies is ’n Kartweliese taal en word deur 5&nbsp;miljoen mense in Armenië, Azerbeidjan, Georgië en Rusland gepraat.

## Verwysings 
## Eksterne skakels 
* Die tuisblad van die Georgiese Wikipedia
Larry David

**Lawrence Gene** "**Larry**" **David** (gebore 2 Julie 1947) is 'n Amerikaanse komediant en akteur van Joodse afkoms. Hy was die mede-skepper van die gewilde TV-reeks *Seinfeld* (saam met Jerry Seinfeld).

Larry David was aanvanklik 'n solo-komediant, maar begin later met die skryf van draaiboeke en die vervaardiging van die TV-reeks Seinfeld. Daarna het hy die ewe suksesvolle reeks, *Curb Your Enthusiasm* saam met Jeff Garlin vervaardig, waarin hy as 'n karikatuur van homself speel.

## Verwysings 
## Eksterne skakels 
* 
*
Purussaurus

***Purussaurus*** is ’n uitgestorwe genus van die kaaiman wat in die Mioseen, sowat 8&nbsp;miljoen jaar gelede, in Suid-Amerika voorgekom het. Dit is bekend danksy skedelmateriaal wat in die Brasiliaanse en Peruaanse Amasone en Noord-Venezuela ontdek is.

## Beskrywing 
links|duimnael|’n Diagram wat die grootte van die *P. brasiliensis* (rooi) aandui.
*Purussaurus* is een van die grootste bekende Krokodilagtiges wat ooit geleef het. Die geraamde lengte van sy skedel is 140&nbsp;cm. Paleontoloë raam die dier was sowat 12,5&nbsp;m lank en het sowat 8,4&nbsp;ton geweeg. 

Die grootte en krag van die dier het dit vermoedelik in staat gestel om ’n groot verskeidenheid prooi te vang. Dit sou groot tot baie groot gewerweldes geëet het. 

Navorsers meen die dier se grootte het hom ook baie kwesbaar gemaak, buiten die baie voordele. Die voortdurend veranderende omgewing het waarskynlik sy oorlewing benadeel en tot voordeel van kleiner spesies gestrek wat makliker by ekologiese veranderings kan aanpas.

*Rhamphosuchus* het min of meer dieselfde tyd geleef, maar was ietwat kleiner. 

## Verwysings 
## Eksterne skakels 
*Tetrapod Zoology oor *Purussaurus* 

*15px Hierdie artikel is vertaal uit die Engelse Wikipedia
Inlynvyfsilinder

duimnael|280px|Vuurorde van 'n inlynvyfsilinderenjin

Die **inlynvyfsilinderenjin** of reguit-vyf-enjin is 'n tipe binnebrandenjin met al vyf silinders in 'n reguit lyn gemonteer, of in 'n gelyke vlak bo/langs die krukas. Die enkelbank silinders kan gerig word in óf 'n vertikale óf 'n skuinsvlak met al die suiers wat 'n gemeenskaplike krukas aandryf. Waar dit skuins teen 'n hoek geplaas is, word dit soms 'n skuinsvyf genoem. In 'n spesifikasie, grafiek of wanneer 'n afkorting gebruik word, word 'n inlynviersilinder enjin gelys óf as I5 of L5. Hierdie uitleg is 'n kompromie tussen die kleiner inlynviersilinderenjin en die groter reguit-6.

Henry Ford het 'n inlynvyfsilinderenjin in die laat 1930's tot vroeë 1940's ontwikkel vir 'n ekonomiese kompakte motorontwerp, maar dis toe nooit geprodukseer nie, as gevolg van die swak vraag na klein motors in die Verenigde State.

'n Inlynvyfenjin het eers in produksie getree vir passasiersmotors toe Mercedes-Benz die OM617-dieselenjin ontwikkel het in 1974. Die eerste produksie petrolinlynvyf was die 2,1 R5 wat deur die Volkswagengroep bekendgestel is in die Audi 100 teen die einde van die 1970s, 'n ontwikkeling wat aangevuur is deur die suksesvolle Audi Quattro wêreldtydrenmotor.

## Sien ook 
* Inlyntweesilinder
* Inlyndriesilinder
* Inlynviersilinder
* Inlynsessilinder
Henco Venter

**Henco Venter** (* 27 Maart 1992) is ’n rugbyspeler wat vir die Cheetahs as flank speel in die Superrugbyreeks en vir die Vrystaat Cheetahs in die Curriebeker- en Vodacombekerreekse.  Venter is ’n neef van oud-Springbok Ruben Kruger.

## Persoonlike lewe 
Venter is ’n teologiestudent aan die Universiteit van die Vrystaat.

## Loopbaan 
### Jeug 
Venter het die Vrystaat in 2005 in die o/13 Cravenweektoernooi verteenwoordig.  In 2008 het hy dieselfde provinsie in die o/16 Grant Khomo-week verteenwoordig en is hy gekies vir die o/16 Elitespan.  Hy het in die volgende jaar ook in die Akademieweek gespeel.  In 2011 is Venter ingesluit in die Vrystaatse o/19-span wat aan die provinsiale toernooi deelgeneem het, en in die volgende twee jaar het hy die Vrystaat op o/21-vlak verteenwoordig.

Hy het ook in die Varsitybeker vir die Shimlas van die Universiteit van die Vrystaat gespeel.  Aan die einde van die 2015-toernooi is Venter ingesluit in die Varsitybeker Droomspan wat ’n vriendskaplike wedstryd teen die Suid-Afrikaanse nasionale o/20 rugbyspan in Stellenbosch gespeel het.

### Vrystaat Cheetahs/Cheetahs 
Venter het sy debuut vir die Vrystaat Cheetahs gemaak in die Promosie-/relegasiewedstryde vir die 2013 Curriebekerseisoen teen die Oostelike Provinsie.  Hy is ook ingesluit in die span vir die 2013 Curriebeker Premierafdeling.

In Julie 2014 het Venter sy kontrak met die Vrystaatse Rugbyunie tot aan die einde van 2015 verleng.

## Eksterne  skakels 
*

## Verwysings
Michail Lomonosof

**Michail Wasilewitsj Lomonosof** (19 November O.S. 8 November 1711&nbsp;– 15 April O.S. 4 April 1765) was 'n Russiese "Renaissance-man", wetenskaplike en skrywer. Lomonosof het belangrike bydraes gemaak tot die letterkunde, opvoedkunde en wetenskap. Sy ontdekkings sluit onder andere die ontdekking van die atmosfeer van Venus in.

As 'n wetenskaplike het hy onder meer bygedra tot die vakgebiede chemie, fisika, mineralogie, geskiedenis, kuns, filologie en optika. Hy was ook 'n digter, en het 'n invloed gehad op die ontwikkeling van literêre Russies.

## Eksterne skakels 
* 

duimnael|340px|senter|Lomonosof se skets van 'n spieëlteleskoop
Tekskorpus

'n **Tekskorpus,** of bloot 'n korpus (meervoud korpora of korpusse), is in taalkunde of linguistiek 'n groot en gestruktureerde stel tekste, wat deesdae gewoonlik elektronies gestoor en verwerk word. Korpora word gebruik om statistiese analises uit te voer, hipoteses te toets, voorvalle na te gaan of taalkundige reëls binne 'n spesifieke taalgebied te bevestig.

## Oorsig 
'n Tekskorpus kan tekste in 'n enkele taal bevat (enkeltalige korpus) of in veelvuldige tale (meertalige korpus). Meertalige korpora wat spesifiek ontwerp word om met mekaar vergelyk te word, word belynde parallelle korpora genoem.

Om korpora nuttiger te maak vir taalkundige navorsing word daar gewoonlik annotasie uitgevoer. 'n Voorbeeld van korpusannotasie is woordsoortetikettering, waar inligting oor elke woord se woordsoort (werkwoord, selfstandige of byvoeglike naamwoord ens.) tot die korpus bygevoeg word in die vorm van etikette. Nog 'n voorbeeld is die aanduiding van die lemma (basisvorm) van elke woord. Indien die taal van die korpus nie deur die navorsers wat dit gebruik, gepraat word nie, kan 'n interlineêre glos geskep word om die annotasie tweetalig te maak.

Sommige korpora bevat bykomende gestruktureerde vlakke van ontleding. 'n Klein aantal korpora kan selfs volledige sintaktiese ontledings bevat. Sulke korpora word boombanke of sintakties geanaliseerde korpora genoem. Hierdie korpora is gewoonlik kleiner as gevolg van die feit dat dit moeilik is om te verseker dat die hele korpus op 'n volledige en konsekwente wyse geannoteer word. Ander vlakke van taalkundige gestruktureerde ontledings is moontlik. Dit sluit morfologiese, semantiese en pragmatiese ontleding in.

Korpora is die belangrikste kennisbasis in die veld van korpuslinguistiek. Die ontleding en verwerking van verskillende tipes korpora is ook die onderwerp van heelwat studies in rekenaarlinguistiek, spraakherkenning en masjienvertaling, waar hulle gewoonlik gebruik word om versteekte Markov-modelle vir woordsoortetikettering en ander take te skep. Korpora en afgeleide frekwensielyste word ook in taalonderrig gebruik. Korpora kan gebruik word as 'n hulpmiddel vir die aanleer van vreemde tale omdat die gekontekstualiseerde grammatikale kennis wat deur leerders opgedoen word deur middel van blootstelling aan outentieke teks, hulle in staal stel om te leer hoe sinne in die doeltaal gevorm word, wat hulle weer help om hulle doeltreffender in die taal uit te druk.

## Argeologiese korpora 
Tekskorpora kan ook gebruik word in die studie van historiese dokumente, soos in die ontsyfering van antieke geskrifte of in die Bybelwetenskappe. Sommige argeologiese korpora is so klein dat hulle slegs 'n klein blik werp op daardie periode. Een van die kleinste korpora wat bestaan, is die Amarna-briewe (1350 v.C.), wat 'n periode van 15 tot 30 jaar dek. Die korpus van 'n antieke stad (soos byvoorbeeld die Kültepe-tekste van Turkye) kan 'n stel korpora beslaan wat bepaal word deur die datums waarop hulle gevind is.

## Eksterne skakels
Hadera

**Hadera** (Hebreeus: חֲדֵרָה; Arabies: الخضيرة) is 'n Israelse stad in die noordelike Sharonvlakte, tussen Netanya en Haifa. Die stad word dikwels aangedui as die noordelike grens van die metropool van Tel Aviv ("van Gadera tot Hadera") en het in Desember 2005 74&nbsp;700 inwoners gehad. Dit is die hoofstad van 'n subdistrik met dieselfde naam wat in die Haifadistrik geleë is.

## Geskiedenis 
duimnael|links|Die Groot Sinagoge van Hadera, uit 1940
Hadera is opgerig as 'n  landboudorp in 1891, op grond wat Jode  aangekoop het in die destydse Ottomaanse Ryk.

In 1936 word 'n sentrale sinagoge gebou, gedeeltelik op oorblyfsels van 'n ou herberg.

## Ekonomie 
Deesdae werk die meeste inwoners in die diensindustrie en die stad se industrie en buite die stad as pendelaars. Die groot werkgewers  van die stad sluit in die Mediese Sentrum Hillel Yaffe en die kragsentrale *Orot Rabin.* *Orot Rabin* ("ligte van Rabin") is 'n steenkoolsentrale, waarvoor die brandstof veral uit Suid-Afrika ingevoer word. Die kole word op 'n pier op pale gelos en met 'n vervoerband na die sentrale vervoer.

Die sosiaal-ekonomiese profiel van die stad is gemiddeld op Israelse skaal (5 uit 10), maar die gemiddelde salaris van werknemers lê onder die landelike gemiddelde. Daar woon 1048 vroue vir elke 1000 mans.

## Kultuur en toerisme 
duimnael|links|Kikar Hahashmal (*Die elektrisiteitsplein*) met standbeeld
Hadera het lang strande aan die Middellandse See. Die stad is trots op 'n semi-professionele simfoniese strykorkes en een van die oudste blaasorkeste van Israel, die brandweerorkes. Dié orkes is gestig deur Otto Gronich, die vader van komponis/sanger Shlomo Gronich, moontlik die bekendste seun van die stad. Die olimpiese kampioen sylplankrykampioen Gal Fridman is ook in Hadera gebore, maar bloot omdat die streekshospitaal dienste verleen het aan sy woonplek Pardes Hana-Karkur.

centre|duimnael|580x580px|Mediese Sentrum Hille Yaffe, die streekshospitaal van Hadera

## Susterstede 
*  Saint Paul, Minnesota, Verenigde State (sedert 1981)
*  Neurenberg, Beiere (sedert 1995)
*  Charlotte, Noord-Carolina, Verenigde State (sedert 2008)
*  Haren, Groningen, Nederland
*  Besançon, Frankryk (sedert 1964)
*  Derbent, Rusland (sedert 2006)

## Gebore 
* Gal Fridman (1975), sylplankryer
* Ilan Gronich, violis
* Shlomo Gronich, musikus
* Sarit Hadad (1978), sangeres
* Ofra Harnoy, tjelliste
* Moshe Kahlon (1960), politikus
Ou Bemarkingsdienstegebou UP

Die Ou Bemarkingsdienstegebou op die Hatfieldkampus van die Universiteit van Pretoria dateer uit 1960. Dit is opgerig om as kantore te dien vir die dosente wat in die Kanseliersgebou klasgegee het – die gebou was oorspronklik bekend as die *Dosentekantore 1*. Die gebou is later deur die Departement Tegniese Dienste gebruik en daarna  deur die Departement Bemarkingsdienste. Dit huisves tans die Departemente van Gemeenskapsbetrokkenheid, Navorsingsondersteuning en Internasionale Betrekkinge. Die gebou het die bynaam van *Badkamergebou* gekry as gevolg van die blou muurteëls aan die buitekant van die gebou. 

## Verwysings
Kanseliersgebou UP

Toenemende studentegetalle in die laat 1950s het addisionele lesingsaalfasiliteite op die Hatfieldkampus van die Universiteit van Pretoria genoodsaak. In 1958 is daar besluit om ’n nuwe gebou tussen die Ou Letteregebou en die Ou Chemiegebou op te rig. Twee waaiervormige lesingsale is deur die argitekfirma Meiring Naude ontwerp. Konstruksie van die gebou is in 1959 voltooi en het aanvanklik bekend gestaan as die *Derde Geesteswetenskappegebou*. 

Die argitek Brian Sandrock het in 1963 opdrag gekry om drie addisionele lesingsale te ontwerp. Nadat hierdie uitbreidings voltooi is, kon die gebou ’n totaal van 1800 studente in vyf lesingsale akkommodeer, en die gebou is herdoop tot die **Kanseliersgebou**. Elk van die vyf sale in die gebou is vernoem na die vyf vorige kanseliers van die universiteit, naamlik die Roos-, Louw-, Van der Byl-, Te Water- en die Muller-saal. 

## Verwysings
Glasiale tyd

duimnael|300px|’n Kunstenaarsvoorstelling van die laaste glasiale tyd op sy maksimum.

’n **Glasiale tyd** of **ystyd** is ’n tyd (van duisende jare) in ’n ystydperk waarin kouer temperature en meer ysvorming voorkom. **Interglasiale tye**, daarenteen, is tye van warmer temperature tussen glasiale tye. Die laaste glasiale tyd het sowat 15&nbsp;000 jaar gelede geëindig, terwyl die huidige ystydperk steeds voortduur. Die Holoseen-epog is die huidige interglasiale tyd. 

## Kwartêre Ystydperk 
:*Hoofartikel: Kwartêre Ystydperk*
In die Kwartêr is die huidige ystydperk van 2,58&nbsp;miljoen jaar gelede tot nou, en in dié tyd het ’n paar glasiale en interglasiale tye voorgekom.

## Laaste glasiale tyd 
:*Hoofartikel: Laaste glasiale tyd*
Die laaste glasiale tyd was die mees onlangse koue periode in die huidige ystydperk, en dit het voorgekom van die Pleistoseen-epog vanaf sowat 110&nbsp;000 jaar gelede, tot sowat 15&nbsp;000 jaar gelede. Die ysvorming in dié tyd het gekonsentreer om dele van die Noordelike Halfrond en het verskillende name, na gelang van die streek. Dit het sy maksimum sowat 22&nbsp;000 jaar gelede bereik.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Geografiegebou UP

Die **Geografiegebou** op die Hatfieldkampus van die Universiteit van Pretoria is oorspronklik gebou as ’n uitbreiding van die bestaande Dierkundegebou, maar die styl daarvan is kenmerkend anders as die van die bestaande gebou, en dit het baie meer in gemeen met die styl van die naasliggende Chemiegebou. Die gebou is deur argitek Brian Sandrock, ’n oud-student van die universiteit, ontwerp. Bouwerk het in 1956 begin en was teen Julie 1957 voltooi. Bouwerk is in moderne siersteen en sommige kenners meen dié styl herinner aan die Hollandse Baksteenmodernisme. Net soos die Landbou-, Kommunikasiepatologie-, Chemie- en Plantkundegeboue,  is dit 'n goeie voorbeeld van Pretoria se Baksteenargitektuur.

## Verwysings
Lippenhuizen

**Lippenhuizen** (Wes-Fries: *Lippenhuzen*) is 'n dorp in die Nederlandse provinsie Friesland. Die dorp lê suid van Drachten en ressorteer onder die munisipaliteit Opsterland. Dit het sowat 1321 inwoners (2005-sensus).

## Bevolking 
* 1954 – 1307
* 1959 – 1214
* 1964 – 1150
* 1969 – 1094
* 1973 – 1115
* 2005 – 1321

## Verenigings 
* SV THOR, sokkervereniging
* *De Mande* – klaverjasse
* *Fleurich út ein* – toneel
* *Melomania* – koor

## Beeldbepalende geboue 

Lêer:Lippenhuizen, kerk foto3 2007-10-14 14.15.JPG|Hervormde kerk
Lêer:Watertoren Lippenhuizen.JPG|Watertoring
Lêer:Lippenhuizen Sweachsterwei 2 MS.JPG|Boerdery, Sweachsterwei 2

## Bekende boorlinge 
duimnael|125px|Foppe de Haan
* Foppe de Haan (1943), sokkerafrigter
* Reinoudina de Goeje (1833–1893), jeugboekskrywer
* Mindert Wijnstra (1945), Friese skrywer en onderwyser
Natuurwetenskappe-geboue UP

duimnael|300px|Die Natuurwetenskappe I-gebou op die Hatfieldkampus van die Universiteit van Pretoria

Die **Natuurwetenskappe I-gebou** op die Hatfieldkampus van die Universiteit van Pretoria is opgerig om die Departemente Chemie en Fisika te huisves en ook om ’n veilige fasiliteit vir die Universiteit se hoofraamrekenaar te verskaf. Die gebou is deur die argitek Philip Viljoen van Steyn en Viljoen ontwerp en is in September 1987 ingewy deur UP-alumnus, Dr. Anton Rupert. 

Die gebou beskik oor 'n gespesialiseerde stelsel om gasse onder druk na laboratoriums in die gebou te verprei. In 1992 is die *Camera Obscura* bo-op die gebou aangebring en dit het ’n gewilde aantrekking vir besoekers aan die kampus geword.

Die **Natuurwetenskappe II-gebou** is ontwerp deur die argitekfirma Meiring en Naude in ’n styl wat eienskappe van die Neo-Brutalistiese styl toon. Hierdie gebou is in 1961 opgerig om die Departemente van Wiskunde, Toegepaste Wiskunde en Statistiek te huisves. 

Toe die Departement Wiskunde in 1982 uitgetrek het, het die gebou bekend geword as die Toegepaste Wiskunde-gebou. Dit staan tans bekend as die Natuurwetenskappe II-gebou.

## Verwysings
Studentesakegebou UP

duimnael|300px|Die ingang van die Studentesakegebou vroeër bekend as *Ou Kollegehuis*
Die **Studentesakegebou**, voltooi in 1915, was die eerste studentekoshuis wat op die Hatfieldkampus van die Universiteit van Pretoria gebou is. Dit is deur die Departement Openbare Werke ontwerp en toon elemente van die Neo-Romaanse styl soos gesien kan word uit die klassieke wit pilare en sterk horisontale lyne. Die gebou het aanvanklik as die Kollegehuis bekend gestaan en hoofsaaklik as manskoshuis gedien, maar het ook dienste (hoofsaaklik eetsaal-fasiliteite) aan damestudente en ander dagstudente gebied. Die manskoshuis is later na ’n nuwe gebou op die universiteit se proefplaas verskuif, waarna die gebou vir 'n tydperk gebruik is deur die Departement Spraakterapie. Die gebou word sedert 1973 beset deur die Departement Studentesake. 

## Verwysings
François de La Rochefoucauld

**François VI, Duc de La Rochefoucauld, Prince de Marcillac** (15 September 1613 – 17 Maart 1680) was 'n welbekende Franse skrywer van maxims en memoires. Daar word gesê dat sy uitkyk oor die wêreld kristalhelder en stedelik was. Hy het blykbaar nie menslike gedrag vooroordeel nie, maar dit ook nie sentimenteel gevier nie. Hy is in Parys (Frankryk) op die *Rue des Petits Champs* gebore in 'n tyd toe die koninklike hof getwyfel het of hulle die adel moet help, of om hulle te bedreig. Hy is as 'n voorbeeld van welvarende 17de-eeuse edelman beskou. Hy het die titel van *Prince de Marcillac* tot 1650 gedra.
Koningakkedis

Die **koningakkedis** of ***Basilosaurus*** is ’n genus van vroeë walvisse wat 40&nbsp;miljoen tot 34&nbsp;miljoen jaar gelede tydens die Laat Eoseen voorgekom het. Die eerste fossiel van *B. cetoides* is in die Verenigde State ontdek en aanvanklik is geglo dit is die een of ander soort reptiel, vandaar die agtervoegsel  in sy naam. Later is uitgevind dit is ’n soort seesoogdier. Fossiele van *B. isis* is in Egipte en Jordanië ontdek.

## Anatomie 
duimnael|links|Die grootte van die koningakkedis in vergelyking met dié van die mens.
*Basilosaurus cetoides* was 12 tot 20&nbsp;meter lank en die grootste bekende seedier van die Laat Eoseen. *B. isis* was effens kleiner.

Die koningakkedis se kop en brein was kleiner as vandag se walvisse. Daar word geglo hulle het daarom nie die sosiale vermoëns van moderne walvisse gehad nie. Geen volledige skelet van *Basilosaurus* is nog gevind nie, maar verskeie pogings is al aangewend om die ruggraat uit gedeeltelike skelette te rekonstrueer. Kellogg het geraam die dier het altesaam 58 werwels gehad na aanleiding van twee nie-ooreenstemmende, gedeeltelike skelette van *B. cetoides* uit Alabama. Vollediger skelette is in die 1990's in Egipte ontdek en dit het gelei tot ’n akkurater raming: 70 werwels, wat bestaan het uit 7 nekwerwels, 18 borswerwels, 20 lende- en heiligbeenwerwels en 25 stertbeenwerwels. Daar kan afgelei word *B. cetoides* het dieselfde werwels gehad.

*Basilosaurus* het ’n aal-agtige lyfvorm gehad. Die werwels was gevul met murg en vanweë die diere se grootte het hulle dus waarskynlik op die water gedryf. Daaruit kan afgelei word *Basilosaurus* het hoofsaaklik in twee dimensies naby die see-oppervlak geswem, terwyl die kleiner *Dorudon* waarskynlik ’n duikende, driedimensionele swemmer was.

## Verwysings 
## Eksterne skakels 
* 

* 15px Hierdie artikel is vertaal uit die Engelse Wikipedia
Brian Sandrock

**Brian Sandrock** (Bloemfontein, 10 November 1925 – 20 Mei 1990) was 'n Suid-Afrikaanse argitek wat veral bekend was vir sy ontwerp van verskeie geboue op die Hatfieldkampus van die Universiteit van Pretoria, en die Muckleneuk-kampus van die Universiteit van Suid-Afrika. 

Sandrock is in Bloemfontein gebore en het skoolgegaan by Kimberley Boys High, waarna hy 'n graad in argitektuur aan die Universiteit van Pretoria verwerf het in 1952. Op 6 Julie 1953 vestig hy sy eie praktyk, Brian Sandrock Argitekte, in Pretoria. Hy was ook vanaf 1954 to 1958 'n dosent aan die Universiteit van Pretoria se skool vir argitektuur, eers in geskiedenis en later in ontwerp. Hoewel hy daarna nie weer aan die universiteit verbonde was nie, het hy 'n onmiskenbare hand gehad aan die indiensopleiding van meer as twintig gevestigde argitekte.

## Enkele van Sandrock se werke 
duimnael|regs|295px|Unisa, een van Sandrock se ontwerpe.
* Geografiegebou, Universiteit van Pretoria, Hatfieldkampus, 1956 
* House Sandrock, Bourke Straat, Muckleneuk, Pretoria, 1960 
* Safari 1 Kernreaktorgebou, Pelindaba, 1965
* Administrasiegebou (Die Skip), Universiteit van Pretoria, Hatfieldkampus, 1968
* Universiteit van Suid-Afrika (Unisa), Muckleneuk, 1970's
* Geesteswetenskappegebou, Universiteit van Pretoria, Hatfieldkampus, 1977
* Unisa biblioteek, Pretoria, 1988

## Verwysings
Amélie Mauresmo

**Amélie Simone Mauresmo** (Frans: [ameli simɔn moʁɛsmo]; gebore 5 Julie 1979 in Saint-Germain-en-Laye, Frankryk) is 'n voormalige Franse tennisspeler.

Mauresmo het twee Grand Slam-titels by die Australiese Ope en Wimbledon gewen, en ook 'n silwermedalje tydens die Olimpiese Somerspele 2004 ingepalm. Sy was in 2006 vir 34 weke die nommer een tennisspeler op die WTA-ranglys. Sy het in Desember 2009 uitgetree.

Mauresmo was van Junie 2014 tot Mei 2016 die afrigter van Andy Murray.

## Grand Slam-rekord 
[duimnael|links|upright|Amélie Mauresmo tydens die [Australiese Ope (tennis)|Australiese Ope 2005]]
[duimnael|links|upright|Amélie Mauresmo tydens [Wimbledon-kampioenskap|Wimbledon 2007]]
Die tabel toon Mauresmo se prestasie tydens elk van die Grand Slam-toernooie in vroueenkels waaraan sy deelgeneem het:

## Verwysings 
## Eksterne skakels 
*  Amélie Mauresmo se ITF-profiel
*  Amélie Mauresmo se WTA-profiel
*
Megalodon

**Megalodon** (wat "groot tand" beteken) is ’n uitgestorwe spesie haaie wat sowat 15,9&nbsp;miljoen tot 2,6&nbsp;miljoen jaar gelede tydens die Middel-Mioseen tot Laat Plioseen voorgekom het. Daar word reeds byna ’n eeu lank gedebatteer oor die wetenskaplike klassifikasie van *C. megalodon* – of dit *Carcharodon megalodon* (familie Lamnidae) of *Carcharocles megalodon* (familie Otodontidae) is. Daarom word die naam van die spesie gewoonlik afgekort tot *C. megalodon*.

*C. megalodon* word beskou as een van die grootste en kragtigste roofdiere van alle gewerweldes. Dit het waarskynlik ’n groot impak op die struktuur van die seelewe gehad. Fossiele dui daarop dat dié reusehaai ’n maksimum lengte van 28,5&nbsp;m kon gehaal het en dat dit in alle habitats voorgekom het. Hy het sy bevindings bekend gemaak in die boek *The Head of a Shark Dissected*, wat ook ’n illustrasie bevat het van ’n *C. megalodon*-tand.

Die Switserse naturalis Louis Agassiz het in 1835 aan die haai sy aanvanklike wetenskaplike naam, *Carcharodon megalodon*, gegee, Megalodon-tande lyk nes dié van die grootwithaai en op grond daarvan het Agassiz die megalodon in die genus *Carcharodon* geplaas. "reusewithaai" of "monsterhaai".

## Anatomie 
Onder lewende spesies word die grootwithaai beskou as die naaste verwant aan die megalodon. In 1909 is voorspel die megalodon kon tot 47&nbsp;m lank gewees het. Beter kennis van tande en spiere maar Gottfried en kollegas het gedink dit is nader aan 37,3&nbsp;m. Tans word geglo *C. megalodon* was sowat 30 m  of langer.

## Habitat en prooi 
duimnael|180px|’n Megalodon jag twee walvisse.
Haaie, veral groot spesies, is baie beweeglik en kom verspreid voor. en dus kon die haai in al die oseane voorgekom het. Die megalodon was ook baie aanpasbaar en kon in ’n verskeidenheid waters voorgekom het: vlak water, moerasagtige lagunes en diep oseane. klein walvisse, en reusewaterskilpaaie.

## Verwysings 
## Eksterne skakels 
* "The rise of super predatory sharks"
* "Extinct Megalodon, the largest shark ever, may have grown too big"

*15px Hierdie artikel is vertaal uit die Engelse Wikipedia
Alfa Romeo Spider

Die **Alfa Romeo Spider** (105/115 reeks) is 'n roadster wat deur die Italiaanse vervaardiger Alfa Romeo vervaardig is van 1966-1993—met 'n klein loop van 1994-modelle vir die Noord-Amerikaanse mark. Die Spider het vir byna drie dekades in produksie gebly met slegs geringe estetiese en meganiese veranderings. Die eerste drie reekse is deur Pininfarina in Grugliasco gebou en die vierde reeks in San Giorgio Canavese. Die laaste Spider is in April 1993 geproduseer — die laaste agterwielaandrywing Alfa Romeo voor die Alfa Romeo 8C Competizione van 2007. In Mei 2012 het Fiat aangekondig dat 'n ooreenkoms met Mazda bereik is om 'n nuwe Spider saam te ontwikkel vir 2015, gebaseer op die Mazda MX-5 platform. 

Die "Spider"-naam is afkomstig van die Engelse woord "speeder", 'n tweesitplek oop perdekar.

## Eksterne skakels 
* Alfa-webwerf

## Verwysings
Glos (teks)

''Hierdie is 'n glos.''
alt= 'n Voorbeeld van glos in Hindi-Urdu. Hier is 'n paar verse deur Faiz Ahmed Faiz.|duimnael|'n Voorbeeld van die gebruik van glosse in Hindi-Urdu. Hier is 'n paar verse deur Faiz Ahmed Faiz, tesame met kommentaar in glosse.
[duimnael|Die glosse in hierdie Latynse kodeks, Glosas Emilianensesare, word beskou as die eerste frases in die [Spaans|Kastiliaanse taal**.**]]

'n **Glos** of *glosse*, van die Griekse γλώσσα, is 'n aantekening wat by 'n ander teks geskryf word.

Glosse verskaf dikwels kommentaar op die teks, waardeur dit beter te begryp is. In die antieke geskiedenis, toe mense boekrolle gebruik het, is dit gedoen deur die kommentaar in die middel van die teks by te voeg (interlineêr), waardeur dit by 'n volgende kopie onduidelik kon word wat in die oorspronklike teks gestaan het. Aan die einde van die Keisertyd geword egter meer gereeld kodekse gebruik, oftewel egte boeke met bladsye.

In ou handskrifte hou mens rekening met hierdie soort opmerkings deur ekstra breë marges te gebruik. In die middeleeue word daar dikwels op hierdie wyse verder kommentaar gelewer op werke wat uit die Klassieke era oorgebly het.

Hierdie breë marges vind ons ook in die oudste gedrukte boeke. In ou geskrifte kan mens rondom 'n kort teks in die middel van die bladsy soms 'n hele reeks glosse vind, van binne na buite in chronologiese volgorde geplaas. Hulle kan ook 'n in gedrukte boek so georden wees. Hierdie kommentare, soos op die Codex Justinianus, dra so by tot die verdere ontwikkeling van bepaalde teologiese, juridiese, filosofiese en wetenskaplike ontwikkelings. Later gebruik mense hiervoor (voet)notas. Ook die rabbynse literatuur, byvoorbeeld die Talmoed, is op hierdie wyse in die loop van die eeue van 'n meervoud glosseringe voorsien.
Kurt Gödel

**Kurt Friedrich Gödel** (/ˈkɜrt ɡɜrdəl/; Duits: ; 28 April 1906 – 14 Januarie 1978) was 'n Oostenrykse en later Amerikaanse logikus, wiskundige en filosoof. Saam met Aristoteles en Gottlob Frege, as een van die mees beduidende logici in die geskiedenis, het Gödel 'n groot impak op die wetenskaplike en filosofiese denke in die 20ste eeu gemaak, 'n tydvak waarin ander soos Bertrand Russell,  A.N. Whitehead, en David Hilbert baanbrekerswerk oor die gebruik van logika en versamelingsteorie in die verstaan van die grondslae van die wiskunde gedoen het.

Gödel het sy twee onvolledigheidstellings in 1931 gepubliseer toe hy 25 jaar oud was, een jaar nadat hy sy doktoraat aan die Universiteit van Wene voltooi het. Die eerste onvolledigheidstelling lui dat vir enige self-konsekwente rekursiewe aksiomatiese stelsel wat kragtig genoeg is om die rekenkunde van die natuurlike getalle (byvoorbeeld Peano-rekenkunde) te beskryf, is daar geldige stellings oor die natuurlike getalle wat nie vanuit die aksiomas bewys kan word nie. Om hierdie stelling te bewys, het Gödel 'n tegniek, bekend as Gödel-numerering, wat formele uitdrukkings as natuurlike getalle enkodeer, ontwikkel.

Hy het ook aangetoon dat nóg die keuseaksioma, nóg die kontinuumhipotese vanuit die aanvaarde aksiomas van versamelingsteorie weerlê kan word, onder die aanname dat hierdie aksiomas konsistent is. Die eersgenoemde resultaat het die deur vir wiskundiges oopgemaak  Hy het ook belangrike bydraes tot die bewysteorie gelewer deur die verband tussen klassieke logika, intuisionistiese logika en modale logika te verduidelik.

## Verwysings 
## Eksterne skakels
Taaldiskriminasie

**Taaldiskriminasie **is die onregmatige behandeling van 'n persoon bloot op grond van sy taalgebruik.

Hierdie taalgebruik waarteen gediskrimineer kan word, kan die individu se moedertaal wees, of dit kan ander eienskappe van sy spraak insluit, soos byvoorbeeld sy aksent, sinsbou of woordeskat (byvoorbeeld of die persoon 'n eenvoudige woordeskat het, of komplekse en variërende woorde gebruik). Daar kan ook teen 'n persoon gediskrimineer word as gevolg van sy vermoë of onvermoë om een taal in plaas van 'n ander te gebruik; byvoorbeeld, iemand wat Oksitaans in Frankryk praat sal waarskynlik anders behandel word as iemand wat Frans praat. Op grond van 'n verskil in taalgebruik kan iemand outomaties oordele vorm oor 'n ander se welstand, opvoedkundige en sosiale status, karakter of ander eienskappe. Hierdie waargenome vooroordele kan dan na onregmatige behandeling van daardie persoon lei.

## Taaldiskriminasie in Suid-Afrika 
Carolyn McKinley het die Suid-Afrikaanse onderwysstelsel se taalbeleid skerp gekritiseer, omdat dit toenemend verengelsing voorstaan. Die universiteite van Pretoria, Vrystaat en Unisa wil heeltemal verengels. Universiteit Stellenbosch het selfs 'n taalbeleid wat Afrikaanse sprekers en hul taal minderwaardig ag.

Volgens die grondwetkenner, Pierre de Vos (ook 'n alumni van Universiteit Stellenbosch), sal ''"’n universiteit met 'n taalbeleid wat direk of indirek nie-Afrikaanse sprekers uitsluit (omdat sommige kursusse slegs in Afrikaans onderrig word) nie aan artikel 29 (2) van die Grondwet voldoen nie."* Aan die ander kant kan artikel 29 (2) van die Grondwet nie gelykheid waarborg nie, aangesien dit bepaal dat *"elkeen die reg het om onderwys te ontvang in die amptelike taal of tale van hul keuse in openbare onderwysinstellings, soos skole of universiteite*", maar hy kwalifiseer dit deur te sê dat dit slegs kan plaasvind *"waar sulke onderwys redelikerwys doenlik is"''.

Carolyn McKinley is dit inherent deur die Anglo-kultuur gevorm en kan dit kwalik die kultuur-afhanklike perspektief, denke en waardes aanspreek. Dit bevat ook onsigbare waarde-oordele wat selfs skadelik is.

## Verwysings
Alfa Romeo Giulia

duimnael|regs|280px|1969 Alfa Romeo Giulia Super Giardiniera (stasiewa).

Die **Alfa Romeo Giulia** (105-reeks) is 'n sportsedan wat deur die Italiaanse motorvervaardiger Alfa Romeo vervaardig is vanaf 1962 tot 1978. Alfa Romeo was een van die eerste vervaardigers om 'n kragtige enjin in 'n liggewigmotor te pas vir hoofstroomproduksie. Die Giulia weeg net oor die 1000 kg en was toegerus met 'n ligte allooi dubbelbonokas inlynviersilinderenjin, soortgelyk aan dié van die vorige Giulietta modelle. Enjingroottes was 'n 1.3-liter (1290 cc) of 1.6-liter (1570 cc). 

Verskillende konfigurasies van vergassers en instelling het 'n kraglewering van 55–75 kW voortgebring. Byna alle Giulias het 'n 5-ganghandratkas gehad. Giulias is bekend vir hul lewendige prestasie onder sedans van daardie era, veral oor sy beskeie enjingrootte. Die gewilde Superweergawe met die dubbelvergasser 1.6 liter-enjin het 'n topspoed van 170 km/h en 0–100 km/h-tyd van ongeveer 12 sekondes gehad. Dit was vinniger as baie sportmotors van die laat 1960's en vroeë 1970's. Alle Giulia's het die fabriek verlaat met oorspronklik toegeruste Pirelli Cinturato 165HR14 of 155HR15 bande.

## Eksterne skakels 
* Alfa-webwerf

## Verwysings
Tagalog Wikipedia

Die **Tagalog Wikipedia** is die Tagalogse uitgawe van Wikipedia, 'n gratis aanlynensiklopedie. Dit is op 1 Desember 2003 gestig en het tans ongeveer  artikels. Tagalog is die belangrikste taal van die Filippyne en is saam met Engels *de facto* die amptelike taal van die Filippyne.
Volkswagen Mikrobus

duimnael|regs|280px|'n **Vanagon** in die VSA. Die **Caravelle** in Suid-Afrika was identies hieraan
duimnael|regs|280px|'n Mikrobus se stuurkajuit in 1989
Die **Volkswagen Mikrobus** (Tipe 2 (T3) oorsee) was die derde geslag van die Volkswagen Transporter, primêr in Duitsland vervaardig vanaf 1979 tot 1990. Dit is wêreldwyd bemark onder verskillende name - insluitend die **Transporter** of **Caravelle** in Europa, Kombi, Mikrobus en Caravelle in Suid-Afrika, en Vanagon in Noord- en Suid-Amerika.

Hy was groter en swaarder as sy voorganger, die T2, en het 'n meer hoekige en minder geronde stilering gehad.

Suid-Afrikaanse produksie van die T3 het voortgeduur tot in 2002, toe die reeks gestaak is weens 'n tekort aan noodsaaklike onderdele. Die T3 was die laaste geslag agterenjin-Volkswagen.

Wasserbokserenjins is vervang met vyfsilinder Audi-enjins in die "Mikrobus" en "Caravelle", terwyl 'n VW 1.8 L inlynviersilinder  in die "Kombi" en "Paneelwa" modelle gebruik is. Die 5-silinder T3 het aanvanklik uitgekom met 'n 2.5 L brandstofinspuitingenjin in 1991, maar dit is vervang in 1995 met 'n 2.6 L met 'n verbeterde brandstofinspuitingstelsel, 5-spoed ratkas en twee style van 15 duim allooiwiele as standaard (Rhein of Burst) saam met groter geventileerde voorste skyfremme. 

'n Effens laer spesifikasie 2.3 L vyfsilinder-brandstofinspuiting model is bekendgestel saam met die 2.6, maar was toegerus met 'n 4-spoed ratkas en veranderde omkrulstaalbuffers. Naby die einde van sy produksie is 'n top-van-die-reeks Caravelle 2.6i as die "Exclusiv" bekendgestel. Dit het (agter) twee rye vliegtuigtipe sitplekke wat na mekaar gedraai was in plek van die middelste bank gehad, 'n yskas en 'n oopklaptafel aan die agterkant van die voertuig en Carat 2 allooiwiele. 'n Mikrobus 2,6i met soortgelyke eienskappe, maar met Rhein allooiwiele was bekend as die "Activ". 

Die laaste T3 uit die produksielyn in Uitenhage op Vrydag 16 Junie 2002 was 'n goudkleurige Mikrobus 2.6i wat Volkswagen SA behou het vir uitstalling in hul AutoPavilion.

File:Volkswagen Transporter Kombi (T3).jpg|1979 Volkswagen Kombi
File:1980 Vanagon Westfalia.jpg|1980 Kombi kampeerder
File:VW Type2 T3 Kombi.jpg|Laat-1980s Tipe 2 T3 Kombi
File:Vanagon 1984 US Wolfsburg Edition.jpg|1995 Caravelle
File:VW T3 Syncro DoKa Pritsche Concept MAGMA 1987 frontleft 2008-03-28 A.jpg|1987 Tipe 2 T3 syncro dubbelkajuit
File:Vw transporter t3 pritsche sst.jpg|VW T3-bakkie, skaars in Suid-Afrika
File:VW Type2 T3 Caravelle Synchro.jpg|1990 Tipe 2 T3 Caravelle Syncro (4x4)
File:Volkswagen multivan 1990.jpg|1990 Tipe 2 T3 Multivan
File:Volkswagen Vanagon Westfalia -- 03-30-2012.JPG|Volkswagen Vanagon Westfalia

## Verwysings
Oesbekiese Wikipedia

Die **Oesbekies Wikipedia** is die Oesbekiese uitgawe van Wikipedia, 'n gratis aanlynensiklopedie. Dit is op 1 Desember 2003 gestig. Dit is die  grootste Wikipedia met ongeveer  artikels. Oesbekies is die belangrikste taal in Oesbekistan.
Volkswagen Fox

Die nuwe **Volkswagen Fox** is 'n subkompakte motorvoertuig wat deur Volkswagen van Brasilië vervaardig en ontwerp is en in Latyns-Amerika verkoop is vanaf 2003 tot 2021 en in Europa van 2005 tot 2011, waar dit as 'n stadsmotortjie verkoop is. Hierdie Fox is vervaardig as 'n 3-deur en 5-deur luikrug. Daar is ook 'n mini-SUV-weergawe genaamd Fox Xtreme (voorheen CrossFox) en 'n mini-MPV/stasiewa-model genaamd Suran, SpaceFox, SportVan of Fox Plus, afhangende van die mark.

## Vorige naamplaat in Suid-Afrika 
Die **Volkswagen Fox** was 'n klein gesinsmotor wat deur Volkswagen in Uitenhage, Suid-Afrika gebou is. Dit was inderwaarheid die eerste geslag Jetta, wat se bakstyl voortgeleef het as 'n bekostigbare intreevlakmodel van Volkswagen. Koste is bespaar deurdat die **Fox** gewoon afgewerk is, en nie luukshede soos 'n kragstuur, lugversorging, sluitweerremme of lugsakke gehad het nie.

## Verwysings
Jemaine Clement

**Jemaine Atea Mahana Clement** is 'n Nieu-Seelandse komediant, akteur en multi-instrumentalis.
Hy is veral bekend as 'n lid van die musikale komedie, *Flight of the Conchords*, saam met Bret McKenzie, asook vir die stem van Nigel die kaketoe in die Rio-filmreeks.

## Verwysings 
## Eksterne skakels 
*
MonArk

**MonArk** is 'n Suid-Afrikaanse musiekgroep wat in 2013 gestig is. MonArk se musiek word as popmusiek beskryf. Die voorsanger van MonArk is Eugene Coetzer. Ewald Jansen van Rensberg is die vervaardiger van hulle musiek. Die eerste album wat uitgereik is, word *Negative (Deluxe)* genoem.

Hier volg die lys van die liedjies wat op *Negative (Deluxe)* gevind kan word:

## Verwysings
Alfa Romeo Brera

links|duimnael|320px|Agterkant van die Brera.
Die **Alfa Romeo Brera** en die **Alfa Romeo Spider** (Type 939) is twee sportmotors wat tussen 2005-2010 deur Alfa Romeo vervaardig is. Die Brera is 'n 2+2 koepee en die Spider 'n roadster. Beide modelle is deur Pininfarina gebou.

## Eksterne skakels 
* Alfa-webwerf

## Verwysings
Stefan Ludik

**Stefan Ludik** (gebore 5 April 1981) is 'n Namibiese musikant, TV-persoonlikheid, akteur en voormalige krieketspeler van Windhoek. Hy was die eerste deelnemer wat Namibië in die werklikheidsreeks *Big Brother Africa* verteenwoordig het. Hy is 'n gewilde Afrikaanse sanger en akteur.

## Biografie 
Ludik is op 5 April 1981 gebore. Sy pa, Paul, is 'n forensiese wetenskaplite en sy ma, Susan, 'n assuransiemakelaar. Hy het 'n jonger broer, Hugo, ook 'n voormalige krieketspeler wat in die musiekbedryf betrokke is.

Ná matriek verteenwoordig hy Namibië se o/19 krieketspan by die wêreldbeker in Sri Lanka. Daarna is hy na Duitsland, waar hy as konstruksiewerker gewerk het. Met sy terugkeer kwalifiseer hy homself in die forensiese wetenskappe en begin sy eie onderneming in 2000, genaamd *Invictus Intelligence*.

In 2003 skryf hy in vir die *Big Brother Africa*-werklikheidsreeks. Hy was die eerste deelnemer van Namibië wat aanvaar is en ook die enigste wit deelnemer in die huis. Kort daarna maak hy sy debuut as akteur in *Haak en Steek* saam met Casper de Vries. Die daaropvolgende jaar vertolk hy die rol van Werner Krantz in M-Net se Egoli: Plek van Goud.

## Filmografie 
* *Big Brother Africa*, seisoen 1, 2003
* *Haak en Steek*, 2003
* *Egoli: Plek van Goud*, as Werner Krantz, 2004–2007
* *Transito*, as François Brink, 2008
* *Binnelanders/Binneland*, as Gustav Kemp, 2012–2014
* *Jimmy in pienk*, 2013

## Diskografie 
* *Liggroen Doringbome*, 2005 (as Stefan Ludik)
* *Vuur en Water*, 2007
* *Burn This Town*, 2010 (as Ludik)
* *Disappear*, 2013, Mango & André Frauenstein met Ludik
* *Boererock*, 2014 (as Elvis Se Seun)

## Verwysings 
## Eksterne skakels 
* Amptelike webtuiste 
* Ludick se profiel op cricketarchive.com
*
Onewe getal

'n **Onewe getal** is in wiskunde 'n heelgetal wat nie deur twee gedeel kan word nie. Die heelgetalle wat wel deur twee gedeel kan word, is ewe getalle. Alle heelgetalle is of ewe of onewe getalle. Daar word na die konsep van ewe en onewe getalle verwys as pariteit.

Die onewe getalle is:
 ..., -7, -5, -3, -1, 1, 3, 5, 7, ...

## Eienskappe 
Alle priemgetalle, met die uitsondering van 2, is onewe (anders is dit deur 2 deelbaar en nie 'n priemgetal nie).

Die som van twee onewe getalle is nooit onewe nie, maar 'n ewe getal.
Byvoorbeeld:3 + 9 = 12,1 + 5 = 6,159 + 673 = 832.

Die som van 'n ewe en 'n onewe getal is altyd onewe. 
Byvoorbeeld:4 + 7 = 11,28 + 13 = 41,555 + 128 = 683.

Die produk van twee onewe getalle is ook self weer onewe.
Byvoorbeeld:3 × 7 = 21,5 × 13 = 65,127 × 583 = 74041.